Na temelju čl. 3. st. 1. Opće uredbe o zaštiti podataka (EU) 2016/679 i čl. 18. Statuta Općine Babina Greda („Službeni vjesnik Vukovarsko – srijemska županije“ br. 11/09, 04/13, 03/14 i 01/18), Općinsko vijeće na 12. sjednici održanoj dana 19. studenog 2018.g., donosi

**PRAVILNIK**

 **O OBRADI I ZAŠTITI OSOBNIH PODATAKA**

**I. OPĆE ODREDBE**

**Članak 1**.

U postupku obrade osobnih podataka i zaštite pojedinaca u pogledu obrade osobnih podataka i pravila povezana sa slobodnim kretanjem osobnih podataka Općina Babina Greda (u daljnjem tekstu: Općina) obveznik je primjene Opće uredbe o zaštiti podataka (EU) 2016/679 (dalje u tekstu: Opća uredba).

**Članak 2.**

Sukladno čl. 4. točka 7. Opće uredbe Općina je voditelj obrade osobnih podataka koja određuje svrhu i sredstva obrade osobnih podataka u skladu s nacionalnim zakonodavstvom i/ili pravom EU.

**Članak 3.**

U skladu sa Općom uredbom pojedini izrazi u ovom Pravilniku imaju sljedeće značenje:

*„osobni podatak“* označava sve podatke koji se odnose na pojedinca čiji je identitet utvrđen ili se može utvrditi („ispitanik”); pojedinac čiji se identitet može utvrditi jest osoba koja se može identificirati izravno ili neizravno, osobito uz pomoć identifikatora kao što su ime, identifikacijski broj, podaci o lokaciji, mrežni identifikator ili uz pomoć jednog ili više čimbenika svojstvenih za fizički, fiziološki, genetski, mentalni, ekonomski, kulturni ili socijalni identitet tog pojedinca

*„obrada”* znači svaki postupak ili skup postupaka koji se obavljaju na osobnim podacima ili na skupovima osobnih podataka, bilo automatiziranim bilo neautomatiziranim sredstvima kao što su prikupljanje, bilježenje, organizacija, strukturiranje, pohrana, prilagodba ili izmjena, pronalaženje, obavljanje uvida, uporaba, otkrivanje prijenosom, širenjem ili stavljanjem na raspolaganje na drugi način, usklađivanje ili kombiniranje, ograničavanje, brisanje ili uništavanje

*„sustav pohrane”* znači svaki strukturirani skup osobnih podataka dostupnih prema posebnim kriterijima, bilo da su centralizirani, decentralizirani ili raspršeni na funkcionalnoj ili zemljopisnoj osnovi

*„voditelj obrade”* znači fizička ili pravna osoba, tijelo javne vlasti, agencija ili drugo tijelo koje samo ili zajedno s drugima određuje svrhe i sredstva obrade osobnih podataka; kada su svrhe i sredstva takve obrade utvrđeni pravom Unije ili pravom

države članice, voditelj obrade ili posebni kriteriji za njegovo imenovanje mogu se predvidjeti pravom Unije ili pravom države članice;

*„primatelj”* znači fizička ili pravna osoba, tijelo javne vlasti, agencija ili drugo tijelo kojem se otkrivaju osobni podaci, neovisno o tome je li on treća strana.

*„treća strana”* znači fizička ili pravna osoba, tijelo javne vlasti, agencija ili drugo tijelo koje nije ispitanik, voditelj obrade, izvršitelj obrade ni osobe koje su ovlaštene za obradu osobnih podataka pod izravnom nadležnošću voditelja obrade ili izvršitelja obrade

*„privola* *ispitanika“* znači svako dobrovoljno, posebno, informirano i nedvosmisleno izražavanje želja ispitanika kojim on izjavom ili jasnom potvrdnom radnjom daje pristanak za obradu osobnih podataka koji se na njega odnose;

*„povreda osobnih podataka”* znači kršenje sigurnosti koje dovodi do slučajnog ili nezakonitog uništenja, gubitka, izmjene, neovlaštenog otkrivanja ili pristupa osobnim podacima koji su preneseni, pohranjeni ili na drugi način obrađivani

*„pseudonimizacija”* znači obrada osobnih podataka na način da se osobni podaci više ne mogu pripisati određenom ispitaniku bez uporabe dodatnih informacija, pod uvjetom da se takve dodatne informacije drže odvojeno te da podliježu tehničkim i organizacijskim mjerama kako bi se osiguralo da se osobni podaci ne mogu pripisati pojedincu čiji je identitet utvrđen ili se može utvrditi

**Članak 4.**

Osobne podatke fizičkih osoba Općina obrađuje zakonito, pošteno i transparentno. Obrađuju se samo primjereni i relevantni osobni podaci i to isključivo u posebne, izričite i zakonite svrhe te se dalje ne obrađuju na način koji nije u skladu s tim svrhama.

Osobne podatke koje Općina obrađuje su točni te se po potrebi ažuriraju. Osobni podaci koji nisu točni bez odlaganja se brišu ili ispravljaju.

Općina osobne podatke obrađuje isključivo na način kojim se osigurava odgovarajuća sigurnost osobnih podataka, uključujući zaštitu od neovlaštene ili nezakonite obrade te od slučajnog gubitka, uništenja ili oštećenja primjenom odgovarajućih tehničkih i organizacijskih mjera.

Općina osobne podatke čuva samo onoliko dugo koliko je potrebno u svrhe radi kojih se osobni podaci obrađuju. Iznimno, osobni podaci mogu se pohraniti i na dulja razdoblja, ali samo ako će se isti obrađivati isključivo u svrhe arhiviranja u javnom interesu, u svrhe znanstvenog ili povijesnog istraživanja ili u statističke svrhe.

**II. OBRADA OSOBNIH PODATAKA**

**Članak 5.**

Općina osobne podatke obrađuje samo i u onoj mjeri ako je ispunjen jedan od sljedećih uvjeta:

* da je ispitanik dao privolu za obradu svojih osobnih podataka u jednu ili više posebnih svrha,
* da je obrada nužna za izvršavanje ugovora u kojem je ispitanik stranka,
* da je obrada nužna radi poštovanja pravnih obveza Općine,
* da je obrada nužna kako bi se zaštitili ključni interesi ispitanika ili druge fizičke osobe,
* da je obrada nužna za izvršavanje zadaće od javnog interesa ili pri izvršavanju javnih ovlasti Općine,
* da je obrada nužna za potrebe legitimnih interesa Općine ili treće strane, osim u slučaju kada su od tih interesa jači interesi ili temeljna prava i slobode ispitanika koji zahtijevaju zaštitu osobnih podataka, osobito ako je ispitanik dijete.

**Članak 6.**

Privola kojom ispitanik Općini daje pristanak za obradu osobnih podataka koji se na njega odnose jest dobrovoljna, u pisanom obliku s lako razumljivim, jasnim i jednostavnim jezikom, jasno naznačenom svrhom za koju se daje i bez nepoštenih uvjeta.

Ako se radi o obradi osobnih podataka djeteta ispod dobne granice od 16 godina, privolu na način opisanom u stavku 1. ovog članka daje nositelj roditeljske odgovornosti nad djetetom (roditelj ili zakonski skrbnik djeteta).

**Članak 7.**

U postupku obrade osobnih podataka Općina na odgovarajući način (pisano ili izravno usmeno) ispitaniku pruža sve informacije vezano uz obradu njegovih osobnih podataka, a osobito o svrsi obrade podataka, pravnoj osnovu za obradu podataka, legitimnim interesima Općine, namjeri predaji osobnih podataka trećim osobama, razdoblju u kojem će osobni podaci biti pohranjeni, o postojanju prava ispitanika na pristup osobnim podacima te na ispravak ili brisanje osobnih podataka i ograničavanje obrade, prava na ulaganje prigovora i dr.

**III. PRAVA ISPITANIKA**

**Članak 8.**

Općina će odmah, a najkasnije u roku od mjeseca dana od dana podnošenja zahtjeva ispitanika ili njegovog zakonskog zastupnika ili punomoćnika:

* informirati ispitanika o svrsi obrade njegovih osobnih podataka, kategorijama osobnih podataka koji se obrađuju, o primateljima ili kategorijama primatelja kojima su osobni podaci otkriveni ili će im biti otkriveni, predviđenom razdoblju u kojem će osobni podaci biti pohranjeni te u slučaju kada se osobni podaci ne prikupljaju od ispitanika o njihovu izvoru
* dostaviti ispitaniku ispis osobnih podataka sadržanih u sustavu pohrane koji se na njega odnose
* ispraviti netočne podatke ili podatke dopuniti
* provesti brisanje osobnih podataka koji se na ispitanika odnose pod uvjetom da osobni podaci više nisu nužni u odnosu na svrhe za koje su prikupljeni ili ako ispitanik povuče privolu na kojoj se obrada temelji.

Rok iz st. 1. ovog članka može se prema potrebi produljiti za dodatna dva mjeseca, uzimajući u obzir složenost i broj zahtjeva. Općina obavješćuje ispitanika o svakom takvom produljenju u roku od mjesec dana od zaprimanja zahtjeva, zajedno s razlozima odgađanja.

Ako je zahtjev ispitanika podnesen elektroničkim putem, Općina informaciju pruža elektroničkim putem ako je to moguće, osim ako ispitanik zatraži drugačije.

O razlozima odbijanja zahtjeva ispitanika iz st. 1. ovog članka. Općina će bez odgađanja, a najkasnije jedan mjesec od primitka zahtjeva, izvijestiti ispitanika o razlozima odbijanja zahtjeva.

**Članak 9.**

Općina informacije pružene u skladu s čl. 8. pruža bez naknade.

Iznimno, ako su zahtjevi ispitanika očito neutemeljeni ili pretjerani Općina će naplatiti razumnu naknadu uzimajući u obzir administrativne troškove pružanja informacija ili obavijesti.

**Članak 10.**

Ispitanik koji smatra da je Općina povrijedila neko njegovo pravo zajamčeno Općom uredbom ima pravo podnijeti zahtjev za utvrđivanje povrede prava nadležnom tijelu.

**IV. SUSTAV POHRANE**

**Članak 11.**

Općina prikuplja i obrađuje sljedeće vrste osobnih podataka:

* osobni podaci zaposlenika Općine
* osobni podaci neophodni za obračun naknada u skladu sa zakonskom regulativom,
* osobni podaci o članovima Općinskog vijeća
* osobni podaci o kandidatima koji sudjeluju u natječajnim postupcima
* osobni podaci vanjskih suradnika

**Članak 12.**

Za osobne podatke navedene u članku 11. ovog Pravilnika, Općina vodi evidenciju aktivnosti obrade koja se nalazi u prilogu ovog Pravilnika i smatra se njezinim sastavnim dijelom.

Evidencija aktivnosti obrade sadrži najmanje sljedeće podatke:

− ime i kontaktne podatke Općine, načelnik Općine i službenika za zaštitu podataka

− svrhu obrade

− opis kategorija ispitanika i kategorija osobnih podataka;

− kategorije primatelja kojima su osobni podaci otkriveni ili će im biti otkriveni

− predviđene rokove za brisanje različitih kategorija podataka

− opći opis tehničkih i organizacijskih sigurnosnih mjera za zaštitu podataka

**Članak 13.**

Načelnik Općine donosi odluku o osobama zaduženim za obradu i zaštitu osobnih podataka iz čl. 11. ovog Pravilnika.

 **V. SLUŽBENIK ZA ZAŠTITU PODATAKA**

**Članak 14.**

Općina imenuje službenika za zaštitu podataka.

Službenik za zaštitu podataka ima odgovarajuću stručnu spremu, a imenuje se iz redova zaposlenika Općine.

Kontakt podaci službenika za zaštitu podataka dostupni su na web stranicama Općine.

Službenik za zaštitu podataka obavlja poslove informiranja i savjetovanja odgovornih osoba Općine i njegovih zaposlenika koji neposredno obavljaju obradu osobnih podataka o njihovim obvezama iz Opće uredbe, prati poštivanje Uredbe te drugih odredaba Unije ili države članice o zaštiti, omoguće prava ispitanika te surađuje s nadzornim tijelom.

Službenik za zaštitu podataka dužan je čuvati povjerljivost svih informacija koje sazna u obavljanju svoje dužnosti.

**VI. MJERE ZA ZAŠTITU OSOBNIH PODATAKA**

**Članak 15.**

Da bi se izbjegao neovlašteni pristup osobnim podacima, podaci u pisanom obliku čuvaju se u registratorima, u zaključanim ormarima, a podaci u računalu zaštićuju se dodjeljivanjem korisničkog imena i lozinke koja je poznata samo zaposlenicima zaduženim za obradu podataka, te se radi daljnje sigurnosti i tajnosti pohranjuju na prenosive memorije.

**Članak 16.**

Općina će po potrebi, a posebice prilikom objave podataka koji bi se mogli pripisati određenom ispitaniku provoditi pseudonimizaciju kao jednu od tehničkih mjera zaštite osobnih podataka.

**Članak 17.**

Osobe zadužene za obradu osobnih podataka odgovorne su za zaštitu osobnih podataka od slučajnog gubitka ili uništenja, od nedopuštenog pristupa ili nedopuštene promjene, nedopuštenog objavljivanja i svake druge zlouporabe,

**VII. ZAVRŠNE ODREDBE**

**Članak 18.**

Ovaj Pravilnik stupa na snagu danom objave u Službenom vjesniku Vukovarsko – srijemske županije.

 Predsjednik Općinskog vijeća

 Jakob Verić

 \_\_\_\_\_\_\_\_\_\_\_\_\_\_\_\_\_\_\_\_\_\_

KLASA: 004-01/18-10/3

UR.BROJ: 2212/02-01/18-01-1

Babina Greda, 19. studenog. 2018.g

**PRILOG**

***Obrazac evidencije aktivnosti obrade***

**EVIDENCIJA AKTIVNOSTI OBRADE OSOBNIH PODATAKA**

**Voditelj obrade osobnih podataka:**

Općina Babina Greda

adresa: Vladimira Nazora 3

sjedište: Vladimira Nazora 3

broj telefona: 032/854-400

broj faxa: 032/854-610

e-mail: opcinababinagreda@gmail.com

**Odgovorna osoba Općine:**

Načelnik: Josip Krnić

**Službenik za zaštitu osobnih podataka:**

Boris Bauković, mag.oec.

1. **Svrha obrade (opis):** obrada osobnih podataka za obračun plaća

svrha obrade određena je: zakonom,

**Način davanja privole ispitanika za prikupljanje i obradu njegovih osobnih podataka:**

Bez privole, obveza korištenja osobnih podataka je nametnuta zakonskom regulativom.

**Kategorija ispitanika:**

Dužnosnici, službenici i namještenici

**Vrste podataka:**

1. ime i prezime,

 2. JMBG, OIB,

 3. prebivalište i adresa,

 4. mirovinski stup,

 5. osiguranje MIO II,

 6. radno mjesto (načelnik, zamjenik načelnika, pročelnik, stručni suradnik upravne

 struke, administrativni tajnik, računovodstveni referent i druge osobe utvrđene

 organizacijom i sistematizacijom,

 7. podaci o poreznim olakšicama,

 8. broj bankovnog računa,

 9. radni staž prije poslodavca,

 10. radno vrijeme zaposlenika,

 11. podaci o ostvarenim pravima iz radnog odnosa (npr. porodiljni dopust, povrede na

 radu, socijalna prava, potpore, bolovanja, i sl.)

**Kategorije primatelja kojima su osobni podaci otkriveni ili će im biti otkriveni:**

U slučaju inspekcijskog nadzora, inspekcija.

**Predviđeni rokovi za brisanje osobnih podataka:** u skladu sa Zakonom o arhivskoj građi

**Opći opis tehničkih i organizacijskih sigurnosnih mjera za zaštitu podataka:**

Podaci u pisanom obliku čuvaju se u omotima spisa, zaključani, a podaci u računalu zaštićuju se dodjeljivanjem korisničkog imena i lozinke koja je poznata zaposlenicima zaduženim za obradu podataka.

1. **Svrha obrade (opis):** obrada osobnih podataka za isplatu stipendija

svrha obrade određena je: zakonom,

**Način davanja privole ispitanika za prikupljanje i obradu njegovih osobnih podataka:**

Osobna privola,

**Kategorija ispitanika:**

Učenici i studenti,

**Vrste podataka:**

1. ime i prezime,

 2. JMBG, OIB,

 3. prebivalište i adresa,

 4. škola / fakultet,

 5. godina školovanja / studiranja,

 6. ime i prezime roditelja / staratelja / solidarnog jamca

 7. broj bankovnog računa

**Kategorije primatelja kojima su osobni podaci otkriveni ili će im biti otkriveni:**

Na zahtjev stipendirani učenici / studenti, u slučaju inspekcijskog nadzora, inspekcija, povjerenstvo za odabir

**Predviđeni rokovi za brisanje osobnih podataka:** u skladu sa Zakonom o arhivskoj građi

**Opći opis tehničkih i organizacijskih sigurnosnih mjera za zaštitu podataka:**

Podaci u pisanom obliku čuvaju se u omotima spisa, zaključani, a podaci u računalu zaštićuju se dodjeljivanjem korisničkog imena i lozinke koja je poznata zaposlenicima zaduženim za obradu podataka.

1. **Svrha obrade (opis):** obrada osobnih podataka za isplatu socijalne pomoći – socijalna skrb

svrha obrade određena je: zakonom,

**Način davanja privole ispitanika za prikupljanje i obradu njegovih osobnih podataka:**

privola,

**Kategorija ispitanika:**

Osobe korisnici prava iz socijalne potpore

**Vrste podataka:**

1. ime i prezime,

 2. JMBG, OIB,

 3. prebivalište i adresa,

 4. prihod članova kućanstva,

 5. podaci o statusu zaposlenja,

 6. članovi kućanstva – prošlogodišnji,

 7. osnova ostvarenja prava,

 8. broj bankovnog računa

**Kategorije primatelja kojima su osobni podaci otkriveni ili će im biti otkriveni:**

U slučaju inspekcijskog nadzora, inspekcija, povjerenstvo za odabir

**Predviđeni rokovi za brisanje osobnih podataka:** u skladu sa Zakonom o arhivskoj građi

**Opći opis tehničkih i organizacijskih sigurnosnih mjera za zaštitu podataka:**

Podaci u pisanom obliku čuvaju se u omotima spisa, zaključani, a podaci u računalu zaštićuju se dodjeljivanjem korisničkog imena i lozinke koja je poznata zaposlenicima zaduženim za obradu podataka.

1. **Svrha obrade (opis):** obrada osobnih podataka za obračun komunalne naknade, komunalnog doprinosa, grobna naknada

svrha obrade određena je: zakonom,

**Način davanja privole ispitanika za prikupljanje i obradu njegovih osobnih podataka:**

privola,

**Kategorija ispitanika:**

Obveznici plaćanja komunalne i grobne naknade

**Vrste podataka:**

1. ime i prezime,

 2. JMBG, OIB,

 3. prebivalište i adresa,

 4. prihod članova kućanstva,

 5. podaci o statusu zaposlenja,

 6. članovi kućanstva – prošlogodišnji,

 7. osnova ostvarenja prava,

 8. broj bankovnog računa

**Kategorije primatelja kojima su osobni podaci otkriveni ili će im biti otkriveni:**

U slučaju inspekcijskog nadzora, inspekcija.

**Predviđeni rokovi za brisanje osobnih podataka:** u skladu sa Zakonom o arhivskoj građi

**Opći opis tehničkih i organizacijskih sigurnosnih mjera za zaštitu podataka:**

Podaci u pisanom obliku čuvaju se u omotima spisa, zaključani, a podaci u računalu zaštićuju se dodjeljivanjem korisničkog imena i lozinke koja je poznata zaposlenicima zaduženima za obradu podataka.

1. **Svrha obrade (opis):** obrada osobnih podataka prava iz Odluke o socijalnoj skrbi, korisnika poljoprivrednog zemljišta, osoba sa invaliditetom

svrha obrade određena je: zakonom,

**Način davanja privole ispitanika za prikupljanje i obradu njegovih osobnih podataka:**

privola,

**Kategorija ispitanika:**

Osobe korisnici prava iz Odluke o socijalnoj skrbi, korisnici poljoprivrednog zemljišta, osobe sa invaliditetom

**( I ) Vrste podataka - umirovljenici:**

1. ime i prezime,

 2. JMBG, OIB,

 3. prebivalište i adresa,

 4. podaci o statusu,

 5. visina mirovine,

 6. osnova ostvarenja prava

 7. broj bankovnog računa

**( II ) Vrste podataka – najmoprimci stanova u vlasništvu Općine i nositelji stanarskog prava u otkupu:**

1. ime i prezime,

 2. JMBG, OIB,

 3. prebivalište i adresa,

 4. osnova ostvarenja prava,

 5. podaci o statusu zaposlenja,

 6. članovi kućanstva,

 7. broj bankovnog računa

**( III ) Vrste podataka – osobe invalidi:**

1. ime i prezime,

 2. JMBG, OIB,

 3. prebivalište i adresa,

 4. osnova ostvarenja prava,

 5. broj bankovnog računa

**( IV ) Vrste podataka – korisnici poljoprivrednog zemljišta:**

1. ime i prezime,

 2. JMBG, OIB,

 3. prebivalište i adresa,

 4. broj osobne iskaznice,

 5. osnova i sklapanje ugovora o zakupu i prodaji poljoprivrednog zemljišta nakon

 provedenog postupka sukladno Zakonu o poljoprivrednom zemljištu

**Kategorije primatelja kojima su osobni podaci otkriveni ili će im biti otkriveni:**

U slučaju inspekcijskog nadzora, inspekcija i sl., korisnici poljoprivrednog zemljišta

**Predviđeni rokovi za brisanje osobnih podataka:** u skladu sa Zakonom o arhivskoj građi

**Opći opis tehničkih i organizacijskih sigurnosnih mjera za zaštitu podataka:**

Podaci u pisanom obliku čuvaju se u omotima spisa, zaključani, a podaci u računalu zaštićuju se dodjeljivanjem korisničkog imena i lozinke koja je poznata zaposlenicima zaduženim za obradu podataka.

1. **Svrha obrade (opis):** obrada osobnih podataka u vezi financiranja rada udruga

svrha obrade određena je: zakonom,

**Način davanja privole ispitanika za prikupljanje i obradu njegovih osobnih podataka:**

Osobna privola,

**Kategorija ispitanika:**

građana

**Vrste podataka – korisnici sredstava za financiranje rada udruga građana**

1. ime i prezime,

 2. broj mobitela

**Kategorije primatelja kojima su osobni podaci otkriveni ili će im biti otkriveni:**

U slučaju inspekcijskog nadzora, inspekcija i sl.

**Predviđeni rokovi za brisanje osobnih podataka:** u skladu sa Zakonom o arhivskoj građi

**Opći opis tehničkih i organizacijskih sigurnosnih mjera za zaštitu podataka:**

Podaci u pisanom obliku čuvaju se u omotima spisa, zaključani, a podaci u računalu zaštićuju se dodjeljivanjem korisničkog imena i lozinke koja je poznata zaposlenicima zaduženim za obradu podataka.

Na temelju čl. 18 Statuta („Službeni vjesnik Vukovarsko – srijemske županije“ br. 11/09, 04/13, 03/14 i 01/18) Općine Babina Greda, Vladimira Nazora 3, 32 276 Babina Greda, općinsko vijeće dana 19. studenog 2018.g.

**ODLUKU**

**o osobama odgovornim za obradu osobnih podataka u Općini Babina Greda**

**I**.

U Općini Babina Greda vrši se obrada sljedećih vrsta osobnih podataka:

1. osobni podaci dužnosnika, službenika i namještenika,
2. osobni podaci o članovima obitelji dužnosnika, službenika i namještenika
3. osobni podaci učenika i studenata
4. osobni podaci korisnika prava iz socijalne potpore,
5. osobni podaci osoba obveznika utvrđivanja osnova za naplatu (komunalna naknada, komunalni doprinosi, grobna naknada),
6. osobni podaci umirovljenika,
7. osobni podaci najmoprimaca stanova u vlasništvu Općine Babina Greda i nositelja stanarskih prava u otkupu,
8. osobni podaci osoba sa invaliditetom,
9. osobni podaci korisnika poljoprivrednog zemljišta
10. osobni podaci o predsjednicima udruga građana
11. osobni podaci o plaćama i ostalim naknadama,

**II.**

Osobama odgovornim za obradu osobnih podataka imenuju se:

- Radnica Jelena Grgić zaposlena na radnom mjestu računovodstveni referent imenuje se odgovornom osobom za obradu osobnih podataka učenika i studenata, korisnika prava iz socijalne potpore, umirovljenika, najmoprimaca stanova u vlasništvu Općine Babina Greda i nositelja stanarskih prava u otkupu, osoba sa invaliditetom, korisnika poljoprivrednog i vezanih za računovodstvene poslove u skladu sa opisom radnog mjesta,

- Radnik Tomislav Kopić zaposlen na radnom mjestu stručni suradnik upravne struke imenuje se odgovornom osobom za obradu osobnih podataka osoba obveznika utvrđivanja osnova za naplatu (komunalna naknada, komunalni doprinosi, grobna naknada) i vezanih za obavljanje poslova u skladu sa opisom radnog mjesta,

- Radnik Branko Leninger zaposlen na radnom mjestu komunalno – poljoprivredni redar imenuje se odgovornom osobom za obradu osobnih podataka osoba obveznika utvrđivanja osnova za naplatu (grobna naknada) i vezanih za obavljanje poslova u skladu sa opisom radnog mjesta,

- Radnik Boris Bauković zaposlen na radnom mjestu pročelnik jedinstvenog upravnog odjela imenuje se odgovornom osobom za obradu osobnih podataka kod financiranja rada udruga građana i vezanih za obavljanje poslova u skladu sa opisom radnog mjesta,

- Radnik Kata Lešić zaposlena na radnom mjestu administrativni tajnik imenuje se odgovornom osobom za obradu podataka kod osoba privremeno zaposlenih (javni radovi, stručni osposobljavanje za rad bez zasnivanja radnog odmora), osobni podaci vezano za poljoprivredno zemljište), te ostale administrativne poslove u skladu sa opisom radnog mjesta

**III.**

Imenovane osobe iz toč. II. ove Odluke obavljaju poslove obrade i prikupljanja osobnih podataka, poslove vezane uz upisivanja podataka u evidenciju aktivnosti te druge poslove vezane uz obradu osobnih podataka Općine Babina Greda propisanih Općom uredbom o zaštiti podataka i Pravilnikom o zaštiti i obradi osobnih podataka u Općini Babina Greda.

**IV.**

Ova Odluka stupa na snagu danom donošenja.

KLASA: 004-01/18-10/4

UR.BROJ: 2212/02-01/18-01-1

Babina Greda, 19. studenog 2018.g.

 Predsjednik Općinskog vijeća:

 Jakob Verić